钦定古今图书集成/理学汇编/学行典/第245卷 > 朱昌
## 钦定古今图书集成/理学汇编/学行典/第245卷 > 朱昌

按《处州府志》：“朱昌，字希盛，缙云人。博学能文，恬不欲
仕。万历戊子岁祲，发谷数百石，活数百家。戊戌又祲，
复倍赈，全活者亦倍。有司给冠带旌义，俱坚辞不受。
长澜、杨澌二渡各郡通津，病涉多沦溺，各捐数百金
建立石埠，往来者德之，有待举火者无不辄应。尤加
意子衿，开池馆为会堂，每资其课艺，善赋诗。寿八十”
一而终。